ཚང་ཚིང་ནགས་ཀླུང་སྟུག་པོ་ཀེར་རེར་འགྲེང་བའི་ལྗོན་རྩེའི་ཡལ་ག་ཕྲ་མོ་ཡོ་ཙམ་ཡོ་ཙམ་གྱིས་གཡས་གཡོན་ལ་ལྡེམ་ལྡེམ་དུ་འགུལ་བ་ནི་དཔྱིད་ཀྱི་བུ་མོ་དལ་བུར་བྱོན་པར་དགའ་མགུའི་བྲོ་གར་གྱི་སྟངས་སྟབས་མཚར་པོས་བསུ་མ་བྱེད་པ་འདྲ་ལ།གང་བུ་རྒྱས་ལ་རན་པའི་ཡལ་འདབ་ཁ་ཤས་ཀྱང་རླུང་བུས་བསྒུལ་ཏེ་ཆད་མེད་འཕག་འཚག་རྒྱག་པ་ནི་དགུན་ལྭ་མཐུག་པོ་ཕུད་དེ་བྱ་རྨྱང་བྱེད་ཀྱིན་གསོན་ཤུགས་རྒྱས་པའི་བཟོ་སྟོན་པ་དང་མཐུན་པས།དེ་ནི་ཏག་ཏག་སེམས་ཀྱི་གཡུ་སྦྲང་གིས་དགའ་བ་བསྣམས་ཏེ་བརྩེ་དུང་གི་ཟེའུ་འབྲུ་སྦྱོར་བར་ལམ་ལ་ཆས་པ་དང་ཅི་འདྲའི་མཚུངས་ཨང་།